CELEX: 
Language: lt
Date: 2021-02-24 00:00:00
Title: KOMISIJOS DELEGUOTASIS REGLAMENTAS (ES) …/... kuriuo papildomos Europos Parlamento ir Tarybos reglamento (ES) 2019/1238 nuostatos dėl su produktais susijusių intervencinių priemonių

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               1.1.Bendrosios aplinkybės
            
            
               2019 m. birželio 20 d. Europos Parlamento ir Tarybos reglamentu (ES) 2019/1238 dėl visos Europos asmeninės pensijos produkto (PEPP) sukuriama visos Europos papildomos asmeninės pensijos taupymo sistema. 
            
            
               Europos gyventojai senėja. 2060 m. kiekvienam pensininkui teks vidutiniškai tik po du darbingo amžiaus asmenis, palyginti su keturiais dabar. Todėl, nepaisant svarbių reformų daugelyje ES valstybių narių, valstybių narių pensijų sistemų tvarumui ir adekvatumui bus daromas vis didesnis spaudimas. Spaudimas daromas jau dabar, visų pirma, valstybinėms pensijų sistemoms. 
            
            
               Siekiant papildoma pensija papildyti pensijų pajamas iš tradicinių valstybinių pensijų sistemų, būtina daugiau taupyti. Todėl PEPP reglamentas yra svarbus orientyras siekiant pašalinti pensijų stygių ir kapitalo rinkų sąjungoje sukurti visos Europos asmeninės pensijos produktų rinką.
            
            
               Jame vartotojams siūloma papildoma galimybė susitaupyti pensijai. PEPP reglamentu sukuriamas visos Europos asmeninės pensijos rinkos pagrindas nustatant standartizuotas taisykles dėl pagrindinių produkto savybių, kaip antai skaidrumo reikalavimų, konsultacijų, investavimo taisyklių, teisės pakeisti teikėją, investavimo galimybių rūšies ir išmokų rūšies. 
            
            
               1.2.Tikslai
            
            
               •
                     Pagal PEPP reglamentą šiuo deleguotuoju reglamentu siekiama šių tikslų: 
            
            
               •
                     papildyti PEPP reglamentą kriterijais ir veiksniais, kuriuos EIOPA turi taikyti spręsdama, ar egzistuoja didelė PEPP santaupų turėtojo apsaugos problema ir dėl to konkretaus PEPP produkto atžvilgiu reikalinga jos intervencija. Šie kriterijai ir veiksniai pagrįsti ilgalaikiu pensijos produkto pobūdžiu ir suteikia daugiau informacijos apie tai, kas laikoma grėsme tvarkingam finansų rinkų veikimui ir vientisumui arba Sąjungos visos finansų sistemos ar jos dalies stabilumui, kaip nurodyta 65 straipsnyje.
            
            
               1.3.Teisinis pagrindas
            
            
               Šiuo aktu papildomas į 2019 m. birželio 20 d. Europos Parlamento ir Tarybos reglamentas (ES) 2019/1238 dėl visos Europos asmeninės pensijos produkto (PEPP), o jo teisinis pagrindas yra to reglamento 65 straipsnio 9 dalimi Komisijai suteiktas įgaliojimas. 
            
            
               2.KONSULTACIJOS PRIEŠ PRIIMANT AKTĄ
            
            
               Šis aktas pagrįstas Europos draudimo ir profesinių pensijų institucijos (EIOPA) techninėmis rekomendacijomis, pateiktomis pagal Reglamento (ES) Nr. 1094/2010 10 straipsnio 1 dalį. Prieš pateikdama technines rekomendacijas Komisijai EIOPA surengė atviras viešas konsultacijas, kurios truko nuo 2019 m. gruodžio 2 d. iki 2020 m. kovo 2 d. Prieš viešas konsultacijas EIOPA gavo bendras dviejų suinteresuotųjų subjektų grupių – Draudimo ir perdraudimo suinteresuotųjų subjektų grupės ir Profesinių pensijų suinteresuotųjų subjektų grupės – nuomones. EIOPA taip pat sukūrė PEPP ekspertų praktikų konsultacinę grupę, kad ji aptartų praktinius plėtojamų idėjų aspektus, ir keitėsi nuomonėmis su EBPO ir žymiais pensijų srities specialistais. 2020 m. vasario 24 d. EIOPA surengė viešą klausymą, kuriame siekė išsiaiškinti suinteresuotųjų subjektų nuomones. EIOPA taip pat atliko sąnaudų ir naudos analizę; kartu su viešų konsultacijų rezultatais ir EIOPA atsakymais suinteresuotiesiems subjektams ji įtraukta į galutinę ataskaitą. 2020 m. rugpjūčio 14 d. EIOPA nusiuntė Komisijai galutinę ataskaitą su techninėmis rekomendacijomis. 
            
            
               3.DELEGUOTOJO AKTO TEISINIAI ASPEKTAI
            
            
               •
                     Šiuo deleguotuoju reglamentu siekiama patikslinti papildomus PEPP režimo elementus, kurie nėra susiję su strateginiais sprendimais ar politikos pasirinkimu. Todėl Reglamente (ES) 2019/1238 išdėstyta politikos sistema papildoma išsamesne informacija ir paaiškinimais dėl elementų, dėl kurių suteikti įgaliojimai. 
            
            
               •
                     1–7 straipsniuose papildomai patikslinami kriterijai ir veiksniai, pagal kuriuos nustatoma, kada EIOPA turėtų pasinaudoti su produktu susijusiais laikinais ir prevenciniais intervencijos įgaliojimais. 
            
            
                
            
            
               KOMISIJOS DELEGUOTASIS REGLAMENTAS (ES) …/...
            
         
         
            
               2021 02 24
            
            
               kuriuo papildomos Europos Parlamento ir Tarybos reglamento (ES) 2019/1238 nuostatos dėl su produktais susijusių intervencinių priemonių 
                  
               
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2019 m. birželio 20 d. Europos Parlamento ir Tarybos reglamentą (ES) 2019/1238 dėl visos Europos asmeninės pensijos produkto (PEPP), ypač į jo 65 straipsnio 9 dalį,
            
            
               kadangi:
            
            
               (1)būtina užtikrinti, kad EIOPA galėtų taikyti aiškius kriterijus ir veiksnius siekdama nustatyti, ar egzistuoja didelė investuotojų apsaugos problema arba grėsmė tvarkingam finansų rinkų veikimui ir vientisumui arba Sąjungos visos finansų sistemos ar jos dalies stabilumui. Šiuo reglamentu papildomai patikslinami tie kriterijai ir veiksniai, įskaitant išvardytuosius Reglamento (ES) 2019/1238 65 straipsnio 9 dalies antros pastraipos a, b, c ir d punktuose; 
            
            
               (2)būtina užtikrinti nuoseklų požiūrį Sąjungoje ir kartu suteikti Europos draudimo ir profesinių pensijų institucijai (EIOPA) galimybę nenumatytų neigiamų įvykių ar pokyčių atveju imtis tinkamų veiksmų, atitinkančių Reglamento (ES) 2019/1238 65 straipsnio 9 dalį. Komisija paprašė EIOPA pateikti techninę rekomendaciją visos Europos asmeninės pensijos produkto (PEPP) srityje;
            
            
               (3)kad būtų laikoma, jog egzistuoja grėsmė – viena iš išankstinių EIOPA intervencijos siekiant užtikrinti tvarkingą finansų rinkų ar biržos prekių rinkų veikimą ir vientisumą arba finansų sistemos stabilumą sąlygų – atitinkama vertinimo riba turi būti didesnė nei tuo atveju, kai egzistuoja didelė problema, kuri yra išankstinė EIOPA intervencijos siekiant užtikrinti investuotojų apsaugą sąlyga. EIOPA turėtų turėti galimybę imtis intervencinių veiksmų, kai bent pagal vieną iš šiame reglamente nurodytų veiksnių ar kriterijų kyla tokia problema ar grėsmė;
            
            
               (4)taip pat būtina atsižvelgti į konkrečią PEPP teikėjo arba PEPP platintojo situaciją ir aplinkybes, susijusias su jų galimu poveikiu Reglamento (ES) 2019/1238 65 straipsnio 9 dalyje nurodytos rūšies problemoms ar grėsmėms, 
            
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Vertindama PEPP sudėtingumo laipsnį EIOPA taiko šiuos kriterijus ir veiksnius:
            
            
                  
            
            
               a)ilgalaikį PEPP pobūdį;
            
            
               b)pagrindinio turto rūšį ir skaidrumo lygį;
            
            
               c)su PEPP susijusių išlaidų ir mokesčių skaidrumo lygį; 
            
            
               d) metodų, kuriais pristatant PEPP atkreipiamas PEPP santaupų turėtojų dėmesys į neesmines savybes, naudojimą;
            
         
         
            
               e) rizikos pobūdį ir skaidrumą;
            
            
               f)produkto pavadinimų, sąvokų ar kitos informacijos, kurie leidžia suprasti, kad saugumo ar grąžos lygis yra aukštesnis, nei iš tikrųjų įmanoma ar tikėtina, arba klaidingai nurodo produkto savybes, naudojimą;
            
            
               g) tai, ar informacija apie PEPP buvo nepakankama ar nepakankamai patikima, kad rinkos dalyviai, kuriems ji buvo skirta, galėtų susidaryti nuomonę, atsižvelgiant į PEPP pobūdį ir rūšį;
            
            
               h) rezultatų apskaičiavimo sudėtingumą, visų pirma atsižvelgiant į tai, ar grąža priklauso nuo vieno ar daugiau pagrindinio turto vienetų rezultatų, kuriems savo ruožtu įtakos turi kiti veiksniai;
            
            
               i) rizikos pobūdį ir mastą;
            
            
               j)
                     tai, ar PEPP yra susietas su kitais produktais arba paslaugomis; 
            
            
               k)
                     bet kokių PEPP sąlygų sudėtingumą; 
            
            
               l)
                     skirtumo tarp numatomos PEPP grąžos ir nuostolių rizikos egzistavimą ir lygį atsižvelgiant į:
            
            
               1) išlaidų struktūrą ir kitas išlaidas; 
            
            
               2) skirtumą, susijusį su teikėjo rizika, kurią išlaiko teikėjas;
            
            
               3) rizikos ir grąžos profilį;
            
            
               m)
                     PEPP kainų nustatymo ir susijusias išlaidas, atsižvelgiant į:
            
            
               1) paslėptų ar antrinių mokesčių taikymą;
            
            
               2) mokesčius, kurie neatitinka teikiamos paslaugos lygio;
            
            
               3) garantijų išlaidas arba išlaidas, kurios pagrindinio PEPP atveju neatitinka kapitalo garantijos faktinės kainos arba tikrosios vertės;
            
            
               n)
                     galimybę PEPP santaupų turėtojui lengvai pasinaudoti teikėjo keitimo ir perkeliamumo paslaugomis ir su tuo susijusias išlaidas, atsižvelgiant į:
            
            
               1) naudojimąsi teikėjo keitimo ir perkeliamumo paslaugomis, kiek tai susiję su etapu, kuriuo naudojamasi paslauga, taikomais mokesčiais ir rinkliavomis arba lengvatų ir paskatų praradimu;
            
            
               2) tai, kad naudotis teikėjo keitimo ir perkeliamumo paslaugomis yra neleidžiama arba faktiškai neįmanoma.
            
            
            
               2 straipsnis
            
         
         
            
            
               Vertindama PEPP santykį su PEPP santaupų turėtojų, kuriems jis yra pateikiamas rinkoje ir parduodamas, tipu, EIOPA taiko šiuos kriterijus ir veiksnius:
            
            
               a) požymius, apibūdinančius PEPP santaupų turėtojo įgūdžius ir gebėjimus, įskaitant išsilavinimo lygį, su kitais pensijų produktais, ilgalaikiais investiciniais produktais arba pardavimo praktika susijusias žinias ir patirtį, taip pat PEPP santaupų turėtojo pažeidžiamumą;
            
            
               b)požymius, apibūdinančius PEPP santaupų turėtojo ekonominę būklę, įskaitant pajamas, turtą ir priklausomybę nuo PEPP siekiant užtikrinti adekvačias pensines pajamas;
            
            
               c)PEPP santaupų turėtojo pagrindinius finansinius tikslus, įskaitant pensijų kaupimą ir rizikos, taip pat ir biometrinės rizikos, draudimo poreikį;
            
            
               d)tai, ar PEPP parduodamas PEPP santaupų turėtojams, nepriklausantiems numatytai tikslinei rinkai, arba tai, ar tikslinė rinka nebuvo tinkamai nustatyta;
            
            
               e)tinkamumą drausti nacionalinės garantijų sistemos draudimu, kai tokios sistemos egzistuoja.
            
            
            
               3 straipsnis
            
            
               Vertindama PEPP, veiklos arba praktikos inovacijos laipsnį EIOPA taiko šiuos kriterijus ir veiksnius:
            
            
               a)inovacijos, susijusios su PEPP struktūra ir savybėmis, laipsnį, visų pirma rizikos valdymo metodų, išmokų mokėjimo formų arba kitų PEPP išmokų struktūros inovacijos laipsnį;
            
            
               b)inovacijų sklaidos, įskaitant tai, ar PEPP yra novatoriškas konkrečių kategorijų PEPP santaupų turėtojams, mastą;
            
            
               c) su svertu susijusį novatoriškumą; 
            
            
               d) ankstesnę patirtį rinkoje, susijusią su panašiais PEPP ar PEPP pardavimo praktika.
            
            
            
               4 straipsnis
            
            
               Vertindama PEPP arba praktikos sukuriamą sverto poveikį EIOPA taiko šiuos kriterijus ir veiksnius:
            
            
            
               a)PEPP pagrindinio turto specifinius požymius, atsižvelgiant PEPP būdingą svertą:
            
            
               b)svertą dėl finansavimo; 
            
         
         
            
               c)vertybinių popierių įsigijimo finansavimo sandorių savybes.
            
            
            
               5 straipsnis
            
            
               Vertindama PEPP sukaupto kapitalo dydį arba bendrą sumą EIOPA taiko šiuos kriterijus ir veiksnius:
            
            
            
               a)galimų neigiamų pasekmių dydį žvelgiant iš individualaus PEPP santaupų turėtojo perspektyvos, o tuo atveju, jei esamų ir galimų PEPP santaupų turėtojų yra daug, galimų neigiamų pasekmių PEPP santaupų turėtojų grupei dydį, visų pirma atsižvelgiant į:
            
            
               b)PEPP sukaupto kapitalo dydį ir bendrą sumą;
            
            
               c)PEPP tariamąją vertę;
            
            
               d)bet kokios žalos tikimybę, mastą ir pobūdį, įskaitant galimų nuostolių sumą;
            
            
               e)numatomą neigiamų pasekmių trukmę;
            
            
               f)įmokų apimtį;
            
            
               g)susijusių tarpininkų skaičių ir kompetencijos bei tinkamumo reikalavimus;
            
            
               h)rinkos ar pardavimų augimą;
            
            
               i)vidutinę kiekvieno PEPP santaupų turėtojo į PEPP investuotą sumą;
            
            
               j)nacionaliniame draudimo garantijų sistemos įstatyme nurodytą draudimo lygį, jei tokios sistemos egzistuoja;
            
            
               k)su PEPP susijusių techninių atidėjinių vertę;
            
            
               l)tai, ar PEPP pagrindinis turtas kelia didelę riziką sandorių, kuriuos sudarė dalyviai ar PEPP santaupų turėtojai atitinkamoje rinkoje, vykdymui; 
            
            
               m)tai, ar PEPP dėl savo savybių ypač lengvai gali tapti finansinių nusikaltimų objektu, visų pirma tai, ar tos savybės galėtų paskatinti PEPP naudoti šiais tikslais:
            
            
               1) sukčiavimo ar nesąžiningos veiklos;
            
            
               2) netinkamo elgesio ar netinkamo informacijos naudojimo finansų rinkoje;
            
         
         
            
               3) nusikalstamu būdu įgytų lėšų tvarkymo;
            
            
               4) terorizmo finansavimo.
            
            
            
               6 straipsnis
            
            
            
               EIOPA taip pat įvertina toliau nurodytus veiksnius, kurie gali turėti įtakos tvarkingam finansų rinkų veikimui ir vientisumui:
            
            
            
               a)tai, ar PEPP teikėjo arba PEPP platintojo su PEPP susijusi finansinė veikla arba finansinė praktika kelia ypač didelę riziką rinkų atsparumui ar sklandžiam veikimui;
            
            
               b)tai, ar PEPP arba PEPP teikėjo ar PEPP platintojo su PEPP susijusi finansinė veikla arba finansinė praktika galėtų lemti didelį dirbtinį skirtumą tarp išvestinės finansinės priemonės kainų ir kainų pagrindinėje rinkoje;
            
            
               c)tai, ar PEPP arba PEPP teikėjo ar PEPP platintojo su PEPP susijusi finansinė veikla arba finansinė praktika kelia didelę riziką rinkos ar mokėjimo sistemų, įskaitant prekybos, tarpuskaitos ir atsiskaitymo sistemas, infrastruktūrai;
            
            
               d)tai, ar PEPP arba PEPP teikėjo ar PEPP platintojo su PEPP susijusi finansinė veikla arba finansinė praktika gali kelti grėsmę PEPP santaupų turėtojų pasitikėjimui finansų sistema; 
            
            
               e)tai, ar PEPP arba PEPP teikėjo ar PEPP platintojo su PEPP susijusi finansinė veikla arba finansinė praktika kelia didelę finansų įstaigų, kurios yra svarbios Sąjungos finansų sistemai, veiklos sutrikdymo riziką.
            
            
            
               7 straipsnis
            
            
               EIOPA taip pat įvertina toliau nurodytus veiksnius, taikomus konkrečiai PEPP teikėjo ar PEPP platintojo situacijai ar aplinkybėms, atsižvelgdama į:
            
            
               a)jo finansinę būklę ir mokumą; 
            
            
               b)jo finansinę veiklą arba finansinę praktiką; 
            
            
               c)jo verslo modelį, įskaitant modelio tvarumą ir skaidrumą; 
            
            
               d)perdraudimo ir garantijų susitarimų, susijusių su PEPP, tinkamumą;
            
            
               e)PEPP teikėjo priklausomybę nuo trečiųjų šalių, kiek tai susiję su svarbiomis PEPP savybėmis, kaip antai biometrinės rizikos draudimu, garantijomis ir PEPP perkeliamumu;
            
         
         
            
               f)pardavimo praktiką, susijusią su PEPP, atsižvelgiant į:
            
            
               1) naudojamus komunikacijos ir platinimo kanalus;
            
            
               2) informaciją, rinkodaros ar kitą reklaminę medžiagą;
            
            
               3) inovacijos, susijusios su platinimo modeliu, laipsnį, kaip antai tarpininkavimo grandinės ilgį arba novatoriškų metodų naudojimą platinimo modelyje.
            
            
            
               8 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2021 02 24
            
            
               
                     Komisijos vardu
               
               
                     Pirmininkė
                     Ursula VON DER LEYEN